Yerushalayim
From Wikipedia
Yerushalayim (en ebreo: ירושלים; arabo: al-Quds, القدس), sivdad de poblasion miksta arabo i djudía, fue la antika kapital del Reino de Yisrael i del Reino de Juda; prinsipal sivdad israelí i palestina, es la kapital deklarada del Estado de Yisrael i de igual modo, donde el futuro estado palestino pretende estableser su kapital.
La sivdad kedo dividida en dos zonas, este i oeste, tras la deklarasion de independensia del estado de Yisrael: basho kontrol del reino de Jordania i del muevo estado djudio.
En 1950, Yerushalayim oeste fue deklarada kapital del Estado de Yisrael , pasando a ser sede de la residensia presidensial, la Kneset (parlamento israelí), la korte Suprema i demas. Sin embargo, la mayoría de los países mantienen sus embasadas en Tel Aviv, i su estatus de kapital de estado no ha sido rekonosida internasionalmente, ni sikiera kuando tras la okupasion en 1967 de Yerushalayim este, Yisrael la deklaro "kapital eterna e indivisible". Los palestinos aspiran a ke la zona este de Yerushalayim sea la kapital de su estado, komo korresponde a su realidad istorika, kultural i sosiolojika, en una formula de kosoberanía influensiada por el estatus aktual de Roma o Bruselas kuya kapitalidad es kompartida por dos komunidades.
En Yerushalayim Este se enkuentra la sivdad Vieja, kon los prinsipales lugares relijiosos, tales komo el Santo Sepulkro, el Muro de los Lamentos i demas restos del Templo de Yerushalayim, i la Eksplanada del Templo de Yerushalayim, tambien konosida komo Eksplanada de las Mezkitas kon el Domo de la Roka.
La sivdad Vieja esta dividida en kuatro bairros, de mayor a menor, el bairro arabe, el bairro judío, el bairro kristiano, i el bairro armenio; el bairro djudío fue ekspandido a partir de 1967.
La sivdad es sagrada para las tres relijiones monoteístas: el djudaismo, el kristianismo i el Islam.
En 1948, antes de la kreasion del estado de Yisrael, la sivdad mueva tenía una ekstension de 19,3 km2, frente a 0,8 km2 de la sivdad vieja. La propiedad palestina en eya era del 40%, la judía del 26,12% i las komunidades kristianas del 12,86%. Las propiedades del governo i la munisipalidad eran del 2,9%, el resto (17,12%) eran karreteras i vías ferreas. Komo resultado del armistisio ke sigio a la gerra del 48, el 84% de la sivdad moderna paso a ser parte del estado de Yisrael. En esos poko mas de 16 km2, la propiedad arabe palestina era del 33,69% frente al 30% de propiedad djudía.
Desde 1967, la mueva munisipalidad surjida de la okupasion, ekstiende los limites de la sivdad mediante la aneksion de tierras palestinas del resto de "Cisjordania".
El Estado Yisraelí ha demolido mas de 2.500 kasas de palestinos en Yerushalayim Este, ha konfiskado kasi 6.000 tarjetas de identidad de residentes palestinos desde 1967, i ha limitado la konstruksion en las areas palestinas, mientras permite i promueve en eyas la konstruksion de asentamientos para inmigrantes ke demuestren ser djudíos. Kasi la mitad del Yerushalayim Este arabe ha sido deklarado zona verde: en realidad son reservas de tierra para muevos asentamientos, komo okurrio en Shufat o en el monte Abu Ghneim kuyas falsas zonas verdes se redefinieron komo terrenos para los asentamientos de Ramot i Har Homa.
Hoi la sivdad alberga a kasi medio miyon de habitantes judíos (de eyos unos 180.000 son kolonos en los asentamientos de Yerushalayim este) i 200.000 palestinos.
Nota: La resolusion 303 de la Asamblea jeneral de la ONU, de 9 de disiembre de 1949, sovre Yerushalayim, establese ke: «La sivdad de Yerushalayim se establesera komo un "corpus separatum" bajo un rejimen internasional espesial i sera administrada por las Nasiones Unidas».
Toda la dokumentasion sovre Yerushalayim i la kuestion palestina jenerada en las Nasiones Unidas, asta este mismo momento, se enkuentra a disposision publika (en ingles) en UNISPAL (Sistema de informasion de las Nasiones Unidas sovre la kuestion de Palestina): http://domino.un.org/UNISPAL.NSF?OpenDatabase
- Yerushalayim photo archiva